Hange nimetus: Pikavere mõisa ruumide renoveerimine

Hankija: Raasiku vallavalitsus

**Tehniline kirjeldus**

Hanke eesmärgiks on Pikavere Lasteaed-algkool arvutiklassi, kahe trepikoja ja raamatukoguruumide renoveerimine.

**Arvutiklass**

Lagi: Rajatakse uus kips-ripplagi. Olemasoleva lae pind on kaetud vineeriga mis võib jääda rajatava uue lae alla. Uus lagi tuleb viimistleda. Lae värvitoon on valge.

Seinad: (alates 1,5m kuni laeni): Seinte alumine pool on kaetud laudisega, ülemine pool on krohvitud. Hange ei käsitle puidu osa renoveerimist. Seintelt tuleb eemaldada lahtine krohv ja värv. Tuleb teha krohvi parandused, seinad tuleb viimistleda, lihvida ja värvida.

Aknad: Jäävad olemasolevad aknad. Akende ümbrus ja aknapaled tuleb viimistleda ja värvida. Aknaraamidel tuleb teha värviparandused.

Tugev ja nõrkvool: Olemasolev kaabeldus tuleb asendada alates klassiruumi sisendist. Klassiruumile tuleb ette näha eraldi jaotuskilp. Akende poolsesse külge tuleb ette näha 7 arvutikoha jaoks elektri (4 kontakti ühele õpilaskohale) ja andmeside pistikud. Täiendavad pistikupesad (6 tk.) tuleb paigaldada õpetaja kohale. Olemasolev interaktiivne tahvel tuleb ehituse ajaks eemaldada ja peale ehitustöid uuest paigaldada. ATS andurite ringitõstmine tuleb eelnevalt kokku leppida hooldusettevõttega AS Caverion.

Valgustid: Olemasolevad valgustid tuleb asendada uute LED tüüpi valgustitega. Tagada tuleb nõuetekohane klassiruumide valgustus.

Põrand: Olemasolev puitpõrand tuleb asendada uue täislaud põrandaga (Laua min. mõõt 195x33). Vajadusel tuleb teostada põranda aluskonstruktsioonide remont. Paigaldada tuleb uued täispuit põrandaliistud.

Uksed: Olemasolevad uksed tuleb lihvida, pahteldada värvida.

Ahi: Olemasolev ahi tuleb värvida

**Raamatukogu (2 ruumi)**

Lagi: Rajatakse uus kips-ripplagi. Olemasoleva lae pind on kaetud vineeriga mis võib jääda rajatava uue lae alla. Uus lagi tuleb viimistleda. Lae värvitoon on valge.

Seinad: Seinad on kaetud värvitava seinakattematerjaliga (Seinex). Seintelt tuleb eemaldada vana kate. Tuleb teha krohvi parandused, seinad tuleb viimistleda, lihvida ja värvida.

Aknad: Jäävad olemasolevad aknad. Akende ümbrus ja aknapaled tuleb viimistleda ja värvida. Aknaraamidel tuleb teha värviparandused.

Tugev ja nõrkvool: Olemasolev kaabeldus (nõrk ja tugevvool) tuleb asendada alates ruumi sisendist. Raamatukogule tuleb ette näha eraldi jaotuskilp. Pistikute ja lülitite asukohad jäävad samaks. ATS andurite ringitõstmine tuleb eelnevalt kokku leppida hooldusettevõttega AS Caverion.

Valgustid: Raamatukogu osale paigaldatakse klassiruumist demonteeritud valgustid.

Põrand: Olemasolevalt põrandalt tuleb eemaldada vana põrandakate, selle all olev puitpõrand tuleb lihvida ja lakkida. Paigaldada tuleb uued täispuit põrandaliistud.

Uksed: Olemasolevad uksed tuleb lihvida, pahteldada värvida.

Ahi: Olemasolev ahi tuleb värvida

**Trepikojad (2 tk)**

Lagi: Olemasoleva lae pind on krohvitud ja värvitud. Lael tuleb teha krohvi parandused, viimistleda ja värvida.

Seinad: Olemasolevad seinad on krohvitud ja värvitud astmeliselt kahes osas. Seintel tuleb teha krohvi parandused, viimistleda ja värvida kahes toonis.

Aknad: Jäävad olemasolevad aknad. Akende ümbrus ja aknapaled tuleb viimistleda ja värvida. Aknaraamidel tuleb teha värviparandused.

Valgustid: Valgusteid ei asendata.

Põrand ja trepp: Trepi käsipuud tuleb remontida, viimistleda ja värvida.

Muud tingimused: Ehitustööd ei hõlma seinte puitosa renoveerimist. Kõik materjalid, värvitoonid, margid jne. tuleb kooskõlastada Tellijaga enne ehitustööde algust. Ehitustööde teostamise aeg on 01. kuni 31. juuni 2017. Lõpptähtajaks peab olema objekt koristatud ja Tellijale üle antud. Pakkuja peab pakkumise koostamisel arvestama kõikide materjalide, lisatarvikute ning töödega mis on vajalikud eelpool nimetatud ehitustööde korrektseks täideviimiseks. Samuti peab Pakkuja arvestama kogu ehitustöödest tekkiva prügi utiliseerimisega ning enda tegevusest põhjustatud jäätmete ja objekti üldise koristamisega ja korrashoiuga.